Freedom! '90

"Freedom! '90" (ידוע לעיתים גם כ-"Freedom!") הוא סינגל שנכתב, הופק ובוצע על ידי ג'ורג' מייקל, ויצא, על ידי חברת התקליטים קולומביה רקורדס, ב-30 באוקטובר 1990. בשיר יש דגימה מהשיר "Funky Drummer" (אנ') של ג'יימס בראון. השיר יצא כסינגל השלישי של אלבום הסולו השני של מייקל, Listen Without Prejudice Vol. 1 (אנ'). בשיאו הגיע השיר למקום השמיני בבילבורד הוט 100. השיר מתייחס להצלחתה של Wham!, אך גם מראה צד חדש שלו כאדם חדש, שהוא ציני יותר לגבי עסקי המוזיקה ממה שהיה קודם לכן. מייקל סירב להופיע בווידאו קליפ של השיר וליהק קבוצה של דוגמניות-על שהופיעו במקומו. השיר הופיע בקדימון לסרט הביוגרפי עליו משנת 2017, George Michael: Freedom‏. ב-30 באוקטובר 2020, הווידאו קליפ הועלה מחדש בערוץ היוטיוב של מייקל. מייקל ביצע את השיר הזה, לצד "White Light" (אנ'), במהלך טקס הסיום של אולימפיאדת לונדון 2012. בשנת 2021, המגזין רולינג סטון מיקם את השיר במקום ה-126 ברשימת "500 השירים הטובים ביותר בכל הזמנים". ב-1990 מייקל התעייף מלחץ ההצלחה ולא היה מעוניין להופיע בצילומי עיתונות וקליפים לאלבום החדש. בהשראת השער האייקוני שצילם פטר לינדברג למגזין ווג, שכלל את דוגמניות-העל, נעמי קמפבל, לינדה אוונג'ליסטה, טטיאנה פטיץ, כריסטי טרלינגטון וסינדי קרופורד, דוגמניות עד אז הופיעו בקליפים לרוב בתפקידי משחק כמושאי האהבה של הזמרים. בקליפ ל-Freedom! הדוגמניות למעשה ממלאות את מקומו של הזמר ומבצעות ליפ סינק, מניעות את השפתיים שלהן בהתאם לשירה של מייקל שנשמעת ברקע. בנוסף לחמשת הדוגמניות: קמפבל, אוונג'ליסטה, פטיץ, טרלינגטון וקרופורד, לוהקו גם ארבעה דוגמנים: ג'ון פירסון, סקוט בנויט, פיטר פורמבי, טודו סגאלה וצלם האופנה מריו סורנטי. אוונגליסטה סיפרה בראיונות שמייקל פנה אליה וניסה לשכנע אותה להשתתף בקליפ בכך שהוא יקנה להן פרסום רב והיא דחתה אותו בטענה שהן כבר מפורסמות. לבסוף היא כאמור שוכנעה להשתתף. בריאיון לואניטי פייר ב-2015 אוונגליסטה התוודתה שבדיעבד מייקל צדק וכאשר פונים אליה אנשים הם כמעט תמיד מזכירים את הקליפ האייקוני. סוכנות הדוגמנות עלית שייצגה באותה תקופה את קמפבל, אוונג'ליסטה, פטיץ וקרופורד ניהלה את המשא ומתן בשמן וכל אחת קיבלה שכר עבודה ליום של 15,000$. הבמאי דייוויד פינצ'ר נשכר לביים את הקליפ. הקליפ צולם בבית גדול במרטון שבלונדון. הסינמטוגרף ניסה לייצר אווירה של פאר ואפלוליות בסגנון הסרט בלייד ראנר. למרות שהוא לא הופיע בקליפ מייקל נכח על הסט במהלך הצילומים. כל דוגמנית צילמה את החלק שלה בימים נפרדים למעט אוונג'ליסטה וטורלינגטון שחלקו סצנה. כדי להדגיש את השינוי במייקל, פינצ'ר כלל כמה הנגדות בין הקליפ של Freedom! לקליפ של שירו Faith (שיצא באלבום Faith). Freedom! נפתח במערכת סטריאו המנגנת תקליטור בניגוד לקליפ של Faith שמתחיל בג'וקבוקס המנגנת תקליט. בנוס, במהלך הקליפ של Freedom! רואים את מכונת התקליטים והגיטרה בה מנגן מייקל בקליפ של Faith מתפוצצים ומעיל העור אותו הוא לבש עולה באש. הקליפ הוקרן בצורה תדירה ב-MTV, ערוץ הקליפים המרכזי של התקופה. ב-2015 סיפרה קרופורד שבזמנו הן חשבו שהן רק מצטלמות ל"קליפ מאוד מגניב" אבל ברטרוספקטיבה הקליפ היה גם סאטירה על MTV של אותה תקופה. MTV שם דגש על המראה החיצוני של המוזיקאים בתעשיית המוזיקה מעבר למוזיקה גרידא. הקליפ של Freedom! הקצין זאת, ויתר לחלוטין על נוכחות הזמר ושם במרכז במקומו דוגמנים ודוגמניות, ובכך העביר ביקורת על התופעה. ב-2011, המגזין האמריקאי, Slant Magazine (אנ'), מיקם את השיר במקום ה-30 בדירוג "100 הסינגלים הטובים ביותר של שנות התשעים". ב-2022, המגזין Time Out מיקם את השיר במקום השני ברשימת "50 השירים הגאים הטובים ביותר לחגיגות הגאווה". הזמר-יוצר האנגלי, רובי ויליאמס, הוציא גרסת כיסוי לשיר ב-29 ביולי 1996.‏ זהו סינגל הבכורה של ויליאמס אחרי שעזב את להקת טייק ד'את. בשיאו הגיע השיר למקום השני במצעד הסינגלים הבריטי והוא נכלל באלבום הלהיטים הגדולים של ויליאמס, In and Out of Consciousness: Greatest Hits 1990–2010 (אנ'). הסינגל הגיע למעמד כסף מטעם ה-BPI, עם מכירות של למעלה מ-200,000 עותקים. מידע על היצירה "Freedom! '90" באתר מיוזיק בריינז מידע על הסינגל "Freedom! '90" באתר מיוזיק בריינז מידע על היצירה "Freedom! '90" באתר Discogs סרטון השיר "Freedom! '90" באתר יוטיוב Cowie, Del (21 בפברואר 2017). "Why Clyde Stubblefield's 'Funky Drummer' is the most important drum solo ever". Canadian Broadcasting Corporation. אורכב מ-המקור ב-22 בפברואר 2017. נבדק ב-14 ביוני 2021. {{cite web}}: (עזרה) "George Michael: Freedom - The Film". georgemichael. 17 באוקטובר 2017. אורכב מהמקור ב-2022-08-03. נבדק ב-2 בנובמבר 2020 – via YouTube. {{cite web}}: (עזרה)תחזוקה - ציטוט: bot: original URL status unknown (link) "George Michael - Freedom! '90 (Official 4K Video)". georgemichael. 30 באוקטובר 2020. ארכיון מ-2022-08-03. נבדק ב-2 בנובמבר 2020 – via YouTube. {{cite web}}: (עזרה) "500 Best Songs of All Time". Rolling Stone. 15 בספטמבר 2021. ארכיון מ-2021-12-23. נבדק ב-20 בפברואר 2022. {{cite journal}}: (עזרה) "The 100 Best Singles of the 1990s". Slant Magazine. 9 בינואר 2011. ארכיון מ-2022-10-15. נבדק ב-3 במאי 2021. {{cite web}}: (עזרה) "The 50 Best Gay Songs to Celebrate Pride All Year Long". Time Out. 21 בינואר 2022. ארכיון מ-2022-02-20. נבדק ב-21 בפברואר 2022. {{cite journal}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "New Releases: Singles". Music Week: 43. 27 ביולי 1996. {{cite journal}}: (עזרה)